Laniupė

Laniupė (), dar vadinama Vecpilio upe (Vecpils upe) ir Ragiupe (Raģupe) – upė Latvijoje, Pietų Kuršo savivaldybėje, Kalvenės, Vecpilio, Dunalkos ir Durbės valsčiuose. Durbės ežero intakas, priklauso Sakos baseinui. Prasideda Bandavos kalvyne, apie 7 km į vakarus nuo Kalvenės, teka šiaurės vakarų, vakarų kryptimi kalvynu, žemupyje – Vartajos banguotąja lyguma. Nuo Dižstruokių teka ryškiu ~1 km pločio slėniu, platėjančiu link žiočių. Įteka į Durbės ežero rytinį galą. Slėnyje ganyklos, pievos, nedidelės pelkės. Upės vaga daugelyje vietų ištiesinta. Baseine daug žuvų tvenkinių.R. Avotiņa.Lāņupe. Enciklopēdija „Latvijas daba”, t. 3 (Kod–Miķ). Ryga, „Latvijas enciklopēdija”, 1995 m., p. 80. ISBN 5-89960-052-7.

Įteka Dupliupė (ilgis 5 km, dešinysis intakas) ir Rasūtė (kairysis). Didžiausios gyvenvietės prie upės – Mazstruokiai, Dižstruokiai, Vecpilis. Žemupys patenka į Durbės ežero pievų draustinį.Durbes ezera pļavas, Dabas aizsardzības pārvalde. Nuoroda tikrinta 2025-10-12.

 Šaltiniai 

Kategorija:Latvijos upės